Sopronnémeti Község Önkormányzata Képviselő-testületének

7/2017.(IV.27.) önkormányzati rendelete

a helyi népszavazás kezdeményezéséhez szükséges választópolgárok számáról

Sopronnémeti Község Önkormányzatának Képviselő-testülete *a* népszavazás kezdeményezéséről, az európai polgári kezdeményezésről, valamint a népszavazási eljárásról szóló 2013. évi CCXXXVIII. törvény 92. §-ában kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

1. §

Helyi népszavazást Sopronnémeti község választópolgárai húsz százalékának megfelelő számú választópolgár kezdeményezhet.

2. §

 Ez a rendelet 2017. június 1-jén lép hatályba.

Sopronnémeti, 2017. április 26.

Bognár Sándor Pálfi Zoltánné

polgármester jegyző

Kihirdetési záradék:

A rendelet kihirdetése 2017. április 27-én megtörtént.

 Pálfi Zoltánné

 jegyző